Mint a volt határőrvidék gyermeke, a katonai pályának szentelte életét. 1845-ben lépett a hadseregbe és részt vett az 1848-49-es itáliai forradalmak elleni háborúban. Alig 25 éves korában katonai és diplomáciai megbízással Cattaróba, hasonló megbízással később Omer pasához küldték. Mint Rodich tábornok segédtisztjének Dél-Dalmáciában, majd mint konzulnak Boszniában bő alkalma nyílt eme tartományok viszonyainak alapos megismerésére.